שוב בן 17

שוב בן 17 (באנגלית: 17 Again) הוא סרט קולנוע קומי משנת 2009 בבימויו של בר סטירס.

תקציר העלילה
הסרט מתחיל בשנת 1989, בהצגת מייק אודונל (זאק אפרון), התלמיד המקובל ביותר בבית הספר, ובנוסף הטוב ביותר בכדורסל. ביום של משחק כדורסל חשוב חברתו הודיעה לו שהיא בהריון ממנו, והוא עוזב את המשחק אשר היה יכול להבטיח את עתידו בתור שחקן מבטיח, במטרה להתחתן עם אהובתו. לאחר עשרים שנה, מייק (מת'יו פרי) אב לשניים, הוא מאוכזב מחיי המשפחה, והקריירה שלו מדשדשת. מייק עומד להתגרש מאשתו, ובהחלטה של רגע הוא מגיע לבקר את התיכון בו הוא למד, ולהיזכר בימי התהילה שלו. כשהוא מציץ בתמונת קבוצת הכדורסל שלו, הוא נפגש עם שרת בית הספר, אשר שואל אותו אם היה עובר הכול מהתחלה, ונענה בחיוב מצידו של אודונל. בדרך חזרה לביתו, הוא רואה את השרת עומד לקפוץ מגשר. מייק בא לקראתו אבל מחליק מהגשר ובדרך מפתיעה חוזר הישר לגיל 17. הוא נרשם לתיכון בו לומדים ילדיו ומנסה להתחבר אליהם, ותוך כדי, הוא מבין את אהבתו לאשתו.

צוות שחקנים 
 זאק אפרון בתפקיד מייק אודונל, התלמיד המקובל ביותר בבית הספר .
 מת'יו פרי בתפקיד מייק אודונל המבוגר .
 לזלי מאן בתפקיד סקארלט אשתו של מייק
 מישל טרכטרברג בתפקיד מגי, בתו של מייק ומאוהבת במייק הצעיר, ללא הידיעה שהוא אביה
 סטרלינג נייט בתפקיד אלכס בנו של מייק.
 האנטר פאריש בתפקיד סטאן מלך השכבה, חבר של מגי ויריבו של מייק.
 תומאס לנון בתפקיד נד, חברו טוב של מייק.
 קתריה גרהאם בתפקיד ג'יימי ומאוהבת במייק
 מלורה הארדין בתפקיד מנהלת בית הספר ומנהלת רומן עם נד.
 אדם גרגורי בתפקיד דום

קישורים חיצוניים

 

 סוכנויות הידיעות, זאק אפרון שובר קופות, באתר nrg, 20 באפריל 2009

סרטי 2009
סרטי דרמה אמריקאיים
סרטי קומדיה אמריקאיים
סרטי נעורים אמריקאיים
סרטי פנטזיה אמריקאיים